ওয়েব ডেস্ক : মুকুল, সৌগত, শোভনের পর এবার CBI-এ হাজিরা দিলেন  মদন মিত্র। তাঁকে জিজ্ঞাসাবাদ করছেন গোয়েন্দারা।  নারদ তদন্তে গত কালই তাঁকে নোটিস পাঠায় কেন্দ্রীয় গোয়েন্দা সংস্থা। শুক্রবারের মধ্যে তাঁকে হাজিরা দিতে বলা হয়। তার পরেই আজ বেলা ১১টা ৫০ নাগাদ নিজাম প্যালেসে ,CBI-এর দফতরে পৌঁছে যান মদন মিত্র। ম্যাথু স্যামুয়েলের থেকে তিনি কোনও টাকা নিয়েছিলেন কিনা?  নিয়ে থাকলে কত টাকা?  সেই টাকার বদলে ম্যাথুকে কোনও সাহায্যের প্রতিশ্রুতি দিয়েছিলেন কিনা?  টাকা নিয়ে থাকতে, তা কোথায় গেল? এইসব প্রশ্নের উত্তর জানার জন্যই আজ তাঁকে ডেকে পাঠিয়েছে গোয়েন্দা সংস্থা।